На основу члана 7. Закона о буџету Републике Србије за 2014. годину („Службени гласник РС”, бр. 110/13 и 116/14) и члана 42. став 1. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС и 44/14),

Влада доноси

У Р Е Д Б У

О ИЗМЕНИ УРЕДБЕ О УТВРЂИВАЊУ ПРОГРАМА ПОДРШКЕ РЕAЛИЗАЦИЈИ МЕРА ОД РЕГИОНАЛНОГ И ЛОКАЛНОГ ЗНАЧАЈА У 2014. ГОДИНИ

Члан 1.

У Уредби о утврђивању Програма подршке реализацији мера од регионалног и локалног значаја у 2014. години („Службени гласник РСˮ, бр. 27/14 и 65/14), у Програму подршке реализацији мера од регионалног и локалног значаја у 2014. години, у Одељку „1) Уводни деоˮ, став 1. мења се и гласи:

„Законом о буџету Републике Србије за 2014. годину („Службени гласник РС”, бр. 110/13 и 116/14) члан 7, у оквиру раздела 20 – Министарство привреде, функција 474 – Вишенаменски развојни пројекти, апропријација економске класификације 463- Трансфери осталим нивоима власти, предвиђена су средства у износу од 138.522.000,00 динара. Од наведеног износа 35.000.000,00 динара је опредељено за реализацију следећих мера и то:

1. износ од 18.842.068,21 динара намењен је за меру суфинансирања учешћа јединица локалне самоуправе у реализацији регионалних и локалних пројеката;
2. износ од 16.157.931,79 динара намењен је за меру суфинансирања годишње чланарине јединица локалне самоуправе за рад и пословање акредитованих регионалних развојних агенција (у даљем тексту: АРРА).ˮ

Став 2. брише се.

Досадашњи ст. 3. и 4. постају ст. 2. и 3.

Члан 2.

Ова уредба ступа на снагу наредног дана од дана објављивања у „Службеном гласнику Републике Србијеˮ.

05 број:

У Београду,

В Л А Д А

ПРЕДСЕДНИK

О Б Р А З Л О Ж Е Њ Е

1. **Правни основ за доношење Уредбе**

Правни основ за доношење Уредбе о изменама Уредбе о утврђивању Програма подршке реализацији мера од регионалног и локалног значаја у 2014. години садржан је у одредби члана 7. Закона о буџету Републике Србије за 2014. годину („Службени гласник РСˮ, бр. 110/13 и 116/14) којим је прописано да ће се распоред и коришћење средстава у оквиру раздела 20 – Министарство привреде, функција 474 – Вишенаменски развојни пројекти, апропријација економске класификације 463- Трансфери осталим нивоима власти вршити по посебним актима Владе као и у одредби члана 42. став 1. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12- УС, 72/12, 7/14 – УС и 44/14) којим је прописано да Влада уредбом подробније разрађује однос уређен законом, у складу са сврхом и циљем закона.

Законом о буџету Републике Србије за 2014. годину („Службени гласник РС”, бр. 110/13 и 116/14) члан 7, у оквиру раздела 20 – Министарство привреде, функција 474 – Вишенаменски развојни пројекти, апропријација економске класификације 463- Трансфери осталим нивоима власти предвиђена су средства у износу од 138.522.000, 00 динара. Од наведеног износа 35.000.000, 00 динара је опредељено за реализацију мера утврђених Уредбом о утврђивању Програма подршке реализацији мера од регионалног и локалног значаја у 2014. години („Службени гласник РС”, бр. 27/14 и 65/14) имајући у виду да послове регионалног развоја по Закону о министарствима („Службени гласник РСˮ, број 44/14) сада обавља Министарство привреде.

**2. Разлози за доношење уредбе**

Основни разлог за доношење Уредбе о изменама Уредбе о утврђивању Програма подршке реализацији мера од регионалног и локалног значаја у 2014. години је потреба повећања износа за меру суфинансирања годишње чланарине јединица локалне самоуправе за рад и пословање акредитованих регионалних развојних агенција.

Разлог због кога је настала потреба повећања овог износа је због потребе извршења обавеза према јединицама локалне самоуправе, а у складу са чланом 4. Уредбе о утврђивању услова, критеријума и начина акредитације за обављање послова регионалног развоја и одузимања акредитације пре истека рока на који је издата („Службени гласник РС“ бр. 74/10 и 4/12).

Наиме, за 2014. годину, укупно је пристигло 33 захтева јединица локалне самоуправе, тако да обавеза Министарства на основу захтева из 2014. године износи 12,884,338.11 динара.

Планирани износ средстава за ову меру био је 10.000.000, 00 динара. У текућој 2014. години измирени су захтеви по овој мери, а по обавези из 2013. године у износу од 6,474,266.02 динара, тако да је преостао износ од 3,525,733.98 динара.

С обзиром да је износ средстава неопходних за исплату захтева поднетих за 2014. годину 12,884,338.11 динара, а да је расположиво још 3,525,733.98 динара то је недостајући износ од 9,358,604.13 динара.

Ребалансом Буџета за реализацију овог програма предвиђена су средства у износу од 35.000.000, динара.

Кроз меру (1) где је био предвиђен износ од 20.000.000,00 динара, за суфинансирање учешћа јединица локалне самоуправе у реализацији регионалних и локалних пројеката, реализован је износ од 18.842.068,21 динара, што значи да је преостао износ од 1.157.931,79 динара који би био преусмерен на меру (2) суфинансирање годишње чланарине јединица локалне самоуправе за рад и пословање акредитованих регионалних развојних агенција.

Истовремено би износ од 5.000.000. 00 динара који је обезбеђен ребалансом буџета био усмерен на ову меру тако да би се постојећи износ за меру (2) суфинансирање годишње чланарине јединица локалне самоуправе за рад и пословање акредитованих регионалних развојних агенција увећао за 6.157.931.79 динара односно износио би 16.157.931.79 динара, чиме би био измирен већи део обавеза према јединицама локалних самоуправа.

На основу наведеног био би обезбеђен износ од 9.683.665,77 динара за реализацију обавеза из 2014. године од потребних 12,884,338.11 динара.

Из наведеног разлога Министарство привреде предлаже доношење Уредбе о изменама Уредбе о утврђивању Програма подршке реализацији мера од регионалног и локалног значаја у 2014. години.

1. Објашњење појединачних решења

**Чланом 1.** Предвиђено је да се у Уредби о утврђивању Програма подршке реализацији мера од регионалног и локалног значаја („Службени гласник РСˮ, бр. 27/14 и 65/14), у Програму подршке реализацији мера од регионалног и локалног значаја, у Одељку 1) Уводни део, став 1. мења и гласи:

„Законом о буџету Републике Србије за 2014. годину („Службени гласник РС”, бр. 110/13 и 116/14) члан 7, у оквиру раздела 20 – Министарство привреде, функција 474 – Вишенаменски развојни пројекти, апропријација економске класификације 463- Трансфери осталим нивоима власти предвиђена су средства у износу од 138.522.000, 00 динара. Од наведеног износа 35.000.000, 00 динара је опредељено за реализацију следећих мера и то:

1. Износ од 18.842.068,21 динара намењен је за меру суфинансирања учешћа јединица локалне самоуправе у реализацији регионалних и локалних пројеката;
2. Износ од 16.157.931,79 динара намењен је за меру суфинансирања годишње чланарине јединица локалне самоуправе за рад и пословање акредитованих регионалних развојних агенција (у даљем тексту: АРРА).“

У истом одељку став 2. брише се.

Досадашњи ст. 3. и 4. постају ст. 2. и 3.

**Чланом 2.** предвиђено је да ова уредба ступа на снагу наредног дана од дана објављивања у „Службеном гласнику Републике Србијеˮ.

1. **Процена износа финансијских средстава потребних за спровођење ове уредбе**

За спровођење ове уредбе обезбеђена су средства Законом о буџету у оквиру раздела 19 – Министарство регионалног развоја и локалне самоуправе, функција 474 – Вишенаменски развојни пројекти, апропријација економске класификације 463- Трансфери осталим нивоима власти, у износу од 30.000.000,00 динара.

Решењем о употреби средстава текуће буџетске резерве („Службени гласник РСˮ, број 49/14) тачка 2. подтачка 4) у оквиру Раздела 20 - Министарство привреде, функција 474 - Вишенаменски развојни пројекти, апропријације економске класификације, 463 – Трансфери осталим нивоима власти, предвиђена су средства у износу од 138.522.410,00 динара, од наведеног износа 30.000.000,00 динара је опредељено за реализацију ове уредбе.

Законом о изменама и допунама Закона о буџету Републике Србије за 2014. годину („Службени гласник РСˮ број 116/14), у члану 7. у оквиру раздела 20 – Министарство привреде, функција 474 – Вишенаменски развојни пројекти, апропријација економске класификације 463- Трансфери осталим нивоима власти предвиђена су средства у износу од 138.522.000, 00 динара. Од наведеног износа 35.000.000, 00 динара је опредељено за реализацију овог програма.

Како је дошло до повећања броја захтева јединица локалне самоуправе који се није могао унапред предвидети то је као што је и у тачки 2. Образложења – „Разлози за доношење уредбе“ детаљно наведено настала потреба за изменом исте.

**Разлози због којих се предлаже да Уредба ступи на снагу пре осмог дана од дана објављивања у Службеном гласнику Републике Србије**

Ступање Уредбе на снагу наредног дана од дана објављивања је неопходно због наставка реализације Програма.